கேள்வி: ஊரன் - நிலவியல் குறித்து விரிவாக சொல்லுங்கள்.
பதில்: ஊரன் 18.88° வடக்கு 72.94° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 21 மீற்றர் உயரத்தைக் கொண்டது. தீபகற்பமொன்றின் நுனியில் அமைந்துள்ள ஊரன் மாவட்டம் மூன்று பக்கங்களிலும் கடலால் சூழப்பட்டுள்ளது. ஊரன் நகரமே தீபகற்பத்தின் மையமாக அமைந்துள்ளது. தெற்கே கரஞ்சா கிராமமும், மோரா கிராமமும், வடக்கே துறைமுகமும் அமைந்துள்ளன. மும்பையைச் சுற்றியுள்ள உப்பு உற்பத்தியின் ஒரு பகுதியாக ஊரன் திகழ்கின்றது. ஊரனின் ஈரநிலங்கள் முன்னைய காலத்தில் பல வகையான பறவைகள் மற்றும் ஊர்வனவற்றின் இருப்பிடமாக இருந்தன.